[{"text_idx": "#000001", "text": "Ta\u0308nu sulle purunesid suvise aialinnupa\u0308eviku viiendal tegevusaastal mitmed rekordid. Lisaks seni suurimale osalejate (959) ja aedade arvule (549), laekus sedapuhku ka ko\u0303ige rohkem vaatlusi. 28 509 kirjet jagunesid ja\u0308rgnevalt:\n- 16 170 lindude esmavaatlust,\n- 1497 muude selgroogsete vaatlust,\n- 8115 taimede ja putukate fenovaatlust ning\n- 433 tolmeldajate vaatlust, mis tegelikult peidab endas 1260 taimeku\u0308lastuse kirjet."}, {"text_idx": "#000002", "text": "Viie aastaga on linnu- ja loodusvaatlejate u\u0308hise pingutuse tulemusena kogunenud 111 000 vaatlust ja ta\u0308helepanekut Eesti elurikkuse kohta. Selline andmekogus annab po\u0303hjuse la\u0308hiaastatel neid andmeid rohkem su\u0308vitsi analu\u0308u\u0308sida ja seda me plaanime ka teha!"}, {"text_idx": "#000003", "text": "Aedades kohatud linnuliikide arv kasvas ka sel aastal u\u0308he liigi vo\u0303rra, mis annab enneko\u0303ike tunnistust paranevast linnutundmisest. Seevastu kahanesid keskmised pesitsemisjuhtude, pesitsevate liikide ja kohatud loomaliikide arvud. Kas see on tingitud po\u0303uasest suvest, ebao\u0303nnestunud 2017. aastast, muutustest aiaelustikus vo\u0303i millestki muust, annavad ehk veidi aimu 2019. aasta tulemused."}, {"text_idx": "#000004", "text": "Putukate, taimede ja osaliselt ka lindude fenoloogia na\u0308itas, et 2018. aasta varakevad oli viimaste aastate hiliseim, kuid alates maist ka\u0308is kevad sama rada sooja 2016. aastaga.\nTalvise varakevade lo\u0303petas soojalaine saabumine 5. aprillil, millele ja\u0308rgnes kohe ka ulatuslik ra\u0308ndelaine: paari pa\u0308evaga sisestati u\u0308le 2000 linnuvaatluse.\nUrvalindudel oli u\u0308livo\u0303imas invasiooniaasta: mullu na\u0308hti neid arktilisi va\u0308rvulisi aedades 10\u201320 korda sagedamini kui muidu.\nAafrika lindude, eriti lepalinnu, o\u0308o\u0308biku, suitsupa\u0308a\u0308sukese, must-ka\u0308rbsena\u0308pi, ka\u0308eka\u0308ik ei na\u0308ita paranemisma\u0308rke.\nAedades pesitses mullu varasemast va\u0308hem linde, kuid see on ilmselt kehva 2017. aasta ja\u0308relmo\u0303ju.\nIga aastaga kohatakse aedades u\u0308ha enam rebaseid ja metskitsi, seevastu mutte ja ka\u0308rnkonni ma\u0308rgati va\u0308hem.\nVo\u0303ilill on 2018. aasta \u201esupermeetaime\u201c tiitli omanik \u2013 tema o\u0303itel kohati aedades 20 liiki tolmeldajaid."}, {"text_idx": "#000005", "text": "Suvise aialinnupa\u0308eviku 2018 tulemuste kokkuvo\u0303ttega saab tutvuda siin."}, {"text_idx": "#000007", "text": "Suvise aialinnupa\u0308eviku varasemaid uudiskirju vaata siin."}, {"text_idx": "#000008", "text": "Linnuvaatlejaga saab u\u0308hendust e-posti linnuvaatleja/at/linnuvaatleja.ee teel"}, {"text_idx": "#000010", "text": "Tekstide kasutamine lubatud viitamisega Linnuvaatleja kodulehele"}]